alexandrainst/scandi-wiki huggingface dataset:
Transdalsvatnet

Transdalsvatnet er et vatn i Gulen kommune i Sogn og Fjordane. Det er rundt 1,1 km langt og 0,6 km bredt. Transdalsvatnet ligger 402 meter over havet, og har et areal på .

Kraftutbygging 
Vannføringen fra Transdalsvatnet er overført til Klyvtveitvatnet gjennom en 756 meter lang tunnel for å nyttes i kraftproduksjon i Kløvtveit kraftverk. Overføringen tilsvarer rundt 42% av Dalelvas naturlige vannføring. Da Yndesdalsvassdraget i 1986 ble vernet mot kraftutbygging ble det gjort unntak for Transdalsvatnet og det nærliggende Austgulstølvatnet. Dette ble begrunnet med at vannføringen fra de to vatnene var nødvendige for en lønnsom utbygging av Kløvtveit kraftverk, som ble vurdert å «ha avgjørende betydning for distriktets kraftforsyning i fremtiden».

Fiske 
Vatnet var tidligere kjent som et godt fiskevatn, hvor det ble tatt fisk av fin kvalitet. Men på grunn av sur nedbør på siste halvdel av forrige århundre ble fiskestammen utryddet, og Transdalsvatnet var fisketomt i mange år. I 2006 ble det imidlertid satt ut fisk i vatnet igjen, villfisk som var hentet fra andre deler av Yndesdalsvassdraget.

Referanser 

Innsjøer i Gulen
Trine Dehli Cleve

Trine Karina Dehli Cleve (født 8. november 1960) er en tidligere danser som i en årrekke konkurrerte i sportsdans og selskapsdans sammen med sin dansepartner Geir Bakke. Hun er fire ganger verdensmester og fem ganger europamester i disse grenene og har til sammen 23 medaljer fra VM og EM. Hun har vunnet kongepokalen tre ganger. 

Trine Dehli Cleve er nasjonal og internasjonal dommer i sportsdans og selskapsdans og representerer klubben LSK Dans. Hun har vært med fra starten i 2006 som dommer i programmet Skal vi danse på TV 2.

Referanser

Eksterne lenker 
 
  Intervju i Dagbladet Magasinet i 2006

Norske dansere
Skal vi danse-dommere
Personer fra Lillestrøm kommune
Verdensmestere
Europamestere
Jagur

Jagur (yaghur) var en by i oldtidens Israel. Jagur lokalisert ved grensen av Edom i det sørligste distriktet av Judea, således en av de byene som lå fjernest til, i henhold til Josvas bok i den hebraiske Bibelen. Stedet er muligens identisk med Khirbet el Gharra (Tel Ira), som ligger ca 14 km øst for Be'er-sjeba.

Referanser 

Bibelske steder
Josvas bok
Esjtemoa

Esjtemoa var en by i fjellene i Juda, som ble tildelt prestene. (Jos 15:50) Den blir identifisert med As-Samu, en landsby litt øst for Soko og ca. 14 km sør for Hebron, der det er gamle rester av byen. Den var en av de stedene som ble besøkt av David da han som ung måtte flykte. (1 Sa 30: 26-28)

Bibelske steder
Petra Henzi

Petra Henzi (født 14. oktober 1969) er en sveitsisk terrengsyklist.

Meritter 
  Verdensmester i rundbane maraton (2007)
  Sveitsisk mester i sykkelcross (2006) 
  Sveitsisk mester i rundbane maraton (2005, 2006).

  Sveitsisk mester i rundbane olympisk format (2003, 2005, 2006, 2007).

Referanser

Eksterne lenker 
 

Sveitsiske syklister
Terrengsyklister
Deltakere for Sveits under Sommer-OL 2008
Syklister under Sommer-OL 2008
Nasjonale mestere i terrengsykling
Verdensmestere i terrengsykling
Personer fra kanton Aargau
Fødsler i 1969
Digerudgrunnen fyr

Digerudgrunnen fyrstasjon var et fyr som sto på et skjær ved Digerud i Frogn kommune i Akershus, på østsiden av Oslofjorden, om lag 1,5 km sør for Fagerstrand i Nesodden kommune.

Fyret ble anlagt i 1871, og den gamle fyrbygningen ble revet i 1975 og erstattet av et lykthus. I 1941 kom det hengebru ut til fyret og omtrent på sanme tid ble det bygget ny bolig og uthus på landsiden.

I juni 2008 ble både lykthuset og fundamentet til den gamle bygningen fjernet av Kystverket.

Se også
Norske fyr

Eksterne lenker
 
 The Lighthouses of Southeast Norway

Fyr i Viken
Kulturminner i Frogn
1871 i Norge
Opphør i 2008
Byggverk fullført i 1871
Samferdsel i Frogn
Byggverk i Frogn
Artikler i sjøfart-prosjektet
Lance Hoyt

Lance Hoyt (født 28. februar 1977) er en amerikansk skuespiller og wrestler,som er under kontrakt med World Wrestling Entertainment (WWE) og opptrer på Smackdown under artistnavnet Vance Archer.

Referanser

Eksterne lenker 
 
 

Fribrytere fra USA
Personer fra Milam County i Texas
Magdalena Sadłecka

Magdalena Sadłecka (født 17. mars 1982) er en polsk terrengsyklist.

Meritter 
 Sølv, VM i terrengsyklingsmaraton (2003)
  Polsk mester i rundbane olympisk format (2005).

Referanser

Eksterne lenker 
 
 Resultatoversikt

Polske syklister
Terrengsyklister
Syklister under Sommer-OL 2004
Deltakere for Polen under Sommer-OL 2004
Nasjonale mestere i terrengsykling
Personer fra Łódź
Fødsler i 1982
Gran stasjon

Gran stasjon er en stasjon på Gjøvikbanen. Den ligger på Vassenden i Gran kommune og ble åpnet i 1900, to år før Gjøvikbanen ble fullført.

Litteratur

Eksterne lenker 

 

Jernbanestasjoner på Gjøvikbanen
Jernbanestasjoner i Oppland
Jernbanestasjoner åpnet i 1900
1900 i Norge
Paul Due
Jernbanebyggverk i Gran
Drew McIntyre

Drew Samuel Galloway (født 6. juni 1985) er en skotsk skuespiller og wrestler som er under kontrakt med World Wrestling Entertainment (WWE) og opptrer på raw under artistnavnet Drew McIntyre. han vant wwe meterskap over Brock Lesnar på wrestlemania 36 og har fortsat titelen i behold perdags dato.

Referanser

Eksterne lenker 
 
 
 
 

Skotske sportsutøvere
Wrestlere
Personer fra South Ayrshire
Hendrik Lindepuu

Hendrik Lindepuu (født 11. november 1958 i Mõisaküla) er en estisk oversetter og dramatiker.

Han har utdannelse fra videregående skole i Viljandi 1981 og har arbeidet som låsesmed og brannmann. Fra 1991 til 1996 arbeidet han i bibliotek i Helsingfors. Etter 1996 har han vært frilanser. Han har vært medlem av den estiske forfatterforeningen Eesti Kirjanike Liit siden 1996.

Hans oversettelser fra polsk har vært tema i tidsskriftene Looming (1997) og Vikerkaar (1998). Han har fått flere priser, blant annet Estlands kulturfonds litteraturpris 2009.

Referanser 

Estiske forfattere
Perri Shakes-Drayton

Perri Shakes-Drayton (født 21. desember 1988 i London) er en britisk hekkesprinter, som spesialiserer seg på 400 meter hekk. Hun begynte med friidrett i 2003, og hekkeløp fra 2005,, og har EM-medaljer som både junior og senior.

Karriere 
Hun ble kjent ved det engelske skolemesterskapet, der hun satte ny britisk juniorrekord på 400 m hekk. Hun gjorde sin første store internasjonale opptreden ved Junior-VM i friidrett 2006, der hun endte på åttendeplass, og satte ny personlig rekord på 57,52 sekunder. Hun tok sølv ved Junior-EM 2007, med tiden 56,46, som var ny britisk juniorrekord. 

Shakes-Drayton vant 400 m hekk på kvalifiseringen til OL 2008, men klarte ikke å nå kvalifiseringsgrensen. Dermed ble veteranen Tasha Danvers valgt ut til å representere Storbritannia i stedet, og hun vant OL-bronse. Shakes-Drayton har i stedet et mål om medalje ved 2012-OL i London. Ved det britiske mesterskapet 2009 i Birmingham kom hun på andreplass på 400 meter, bak regjerende verdensmester Christine Ohuruogu, men satte ny personlig rekord. Senere deltok hun i U23-EM i friidrett 2009, der hun vant gull på 400 m hekk med tiden 55,26 sekunder, som var ny personlig rekord. Dermed sikret hun en plass på Storbritannias landslag, og ble tatt ut til VM i friidrett 2009, noe hun kommenterte slik: "Jeg liker at folk snakker om meg. Det betyr at jeg må gjøre noe riktig akkurat nå. Nå må jeg leve opp til publisiteten, fordi publisitet er meningsløst hvis du ikke lever opp til det. "

Da hun deltok ved VM i friidrett 2009 i Berlin, nådde hun semifinalen, men endte på syvendeplass i sitt heat med tiden 57,57 sekunder. Hun nådde dermed ikke finalen. Hun løp inn til ny personlig rekord på 54,91 sekunder på 400 m hekk da hun vant Memorial Primo Nebiolo i juni 2010. 

I Tasha Danvers' fravær var Shakes-Drayton og Eilidh Child de eneste representantene fra Storbritannia ved EM i friidrett 2010 i Barcelona. Shakes-Drayton endte på 2.-plass i sitt innledningsheat, med tiden 55,35. Deretter endte hun på 3.-plass i sin semifinale, og kvalifiserte seg til finalen med ny personlig rekord på 54,73. I finalen endte hun på tredjeplass og vant bronse, med ny personlig rekord på 54,18. Hun deltok også på stafettlaget som vant bronse på 4 x 400 meter, bak Russland og Tyskland.

Referanser

Eksterne lenker 
 
  Offisiell hjemmeside
  Profil på European Athletics
  Profil hos Power of 10

Britiske hekkeløpere
Britiske sprintere
Verdensmestere i friidrett
Europamestere i friidrett
Deltakere for Storbritannia under Sommer-OL 2012
Friidrettsutøvere under Sommer-OL 2012
Fødsler i 1988
Deltakere for Storbritannia under VM i friidrett innendørs 2010
Terje Gansum

Terje Gansum (født 1967 i Tønsberg) er en norsk arkeolog. 

Gansum tok magistergraden i 1995, og ble utnevnt til phil. dr. ved Universitetet i Göteborg i 2004 med avhandlingen Hauger som konstruksjoner – arkeologiske forventninger gjennom 200 år.  

Gansum har utført omfattende undersøkelser i Slagendalen, har foretatt etterundersøkelser på Haugar i Tønsberg, av Farmannshaugen ved Jarlsberg Hovedgård og Gokstad i Sandefjord. Han har vært leder for Midgard historisk senter fra 2004 til 2010, og var da blant annet en sentral pådriver for å få skjelettrestene tilbake ut fra Oseberghaugen og Gokstadhaugen. 

Fra 2010 er han virksomhetsleder i Kulturarv, Vestfold fylkeskommune – en stilling som tilsvarer fylkeskonservator i de fleste andre fylkene.

Referanser 

Norske arkeologer
Personer fra Tønsberg kommune
Fødsler i 1967
Fødselsdato ikke oppgitt
Språkbank

En språkbank er en digital samling av språklige råvarer og verktøy som er nødvendige for å lage språkteknologiske tjenester og produkt med tale og tekst. Fra banken vil man kunne få tekst, tale, leksikalske data, terminologi og verktøy for språkteknologisk bruk.

Norsk språkbank
Norsk språkbank ble etablert i 2010 under Nasjonalbiblioteket med hjemmel i «Handlingsplanen for norsk språk og IKT» og St.meld. nr. 35 (2007–2008) «Mål og meining».

Referanser

Eksterne lenker
 Etablering av Norsk språkbank (11.06.10)
 Pressemelding fra Kulturdepartementet (28.04.2009)
 Ber Giske om millioner til språkbank (Dagbladet 21.2.2007)
 Språkbankens hjemmeside
 Språkbanken artikkel fra Universitetet i Bergen
 Språkrådet om Språkbanken
 Den svenske Språkbanken

Språk
Språkteknologi
Svardalsvatnet

Svardalsvatnet er en innsjø som ligger i Gulen kommune i Sogn og Fjordane. Den er 3,0 km lang og 0,1–0,5 km bred og har utløp mot sør gjennom Svardalselva som munner ut i Langevatnet. Svardalsvatnet ligger på 29 moh og har et areal på 0,80 km². Største dybde er 49 meter.

Fiske 
Fiskebestandene i Svardalsvatnet ble på slutten av 1900-tallet sterkt skadd som følge av sur nedbør. Bestanden av røye i vatnet gikk tapt på 1980-tallet til tross for gode gyteforhold, mens bestanden av aure var overtallig. Bestanden av ørret ble redusert på 1980-tallet og ble i 1988 vurdert som «tynn». I 1997 ble den imidlertid vurdert som «delvis god», til tross for at vassdraget var meget surt og hadde høyt innhold av aluminium. En forklaring kan være at både saltinnholdet og innholdet av organisk stoffer i vassdraget var høyt, noe som trolig bidro til å redusere giftvirkningen av aluminium og hindre salttap. For å bøte på forsuringsskadene ble det satt igang bekkekalking i 1992, mens vatnet ble fullkalket i årene 1994 – 2002. Kalkingsprosjektet er nå avsluttet.

Referanser 

Innsjøer i Gulen
Natalija Pohrebnjak

Natalija Olehivna Pohrebnjak (ukrainsk: Наталія Олегівна Погребняк; født 19. februar 1988 i Kupjansk) er en ukrainsk sprinter, som spesialiserer seg på 100 meter. Hun deltok på det ukrainske laget som vant gull på 4 x 100 meter under EM i friidrett 2010, med tiden 42,29, som var den raskeste tiden i verden denne sesongen.

Karriere 
Pohrebnjak er født i Kharkov oblast, og representerer Dynamo Kharkiv. Som junior har hun to EM-medaljer. Ved Junior-EM 2007 var hun med og vant sølv på 4 x 100 meter stafett, sammen Hanna Titimets, Anna Yaroshchuk og Jelizaveta Bryzjina, men endte på fjerdeplass på 100 meter. To år senere deltok hun ved U23-EM i friidrett 2009, der hun fikk sølv på 100 meter, bak Lina Grincikaitė.

Hun deltok også ved Junior-VM 2004 og 2006, og VM i 2007 og 2009, samt OL 2008, uten noen medaljer fra disse mesterskapene.

Hun ble ukrainsk mester på 100 meter i 2009.

Ved EM i friidrett 2010 i Barcelona vant hun gull på 4 x 100 meter stafett, sammen med Olesya Povh, Mariya Ryemyen og Yelizaveta Bryzhina. Under et stevne i Jalta i mai 2011 satte hun ny personlig rekord på 100 meter, med tiden 11,17. Ved Universiaden 2011 i august vant de ukrainske jentene gull på 4 x 100 meter, foran USA og Jamaica. Pohrebjak løp da sammen Hanna Titimets, Hrystyna Stuy og Yelizaveta Bryzhina. I august-september deltok hun også ved VM i friidrett 2011, der hun vant bronse på 4 x 100 meter, denne gang sammen Olesya Povh, Mariya Ryemyen og Hrystyna Stuy.

Referanser

Eksterne lenker 
 
 Profil på European Athletics

Personer fra Kupjansk rajon i Kharkiv oblast
Ukrainske sprintere
Europamestere i friidrett for Ukraina
Deltakere for Ukraina under Sommer-OL 2016
Friidrettsutøvere under Sommer-OL 2016
Deltakere for Ukraina under Sommer-OL 2012
Friidrettsutøvere under Sommer-OL 2012
Deltakere for Ukraina under Sommer-OL 2008
Friidrettsutøvere under Sommer-OL 2008
Deltakere for Ukraina under VM i friidrett 2015
Deltakere for Ukraina under EM i friidrett 2010
Deltakere for Ukraina under EM i friidrett 2014
Deltakere for Ukraina under EM i friidrett 2016
Deltakere for Ukraina under VM i friidrett 2011
Deltakere for Ukraina under VM i friidrett 2013
Marija Rjemjen

Marija Vitalijivna Rjemjen (ukrainsk Марія Віталіївна Рємєнь, født 2. august 1987) er en ukrainsk sprinter, som spesialiserer seg på 100 meter. Hun deltok på det ukrainske laget som vant gull på 4 x 100 meter under EM i friidrett 2010, med tiden 42,29, som var den raskeste tiden i verden denne sesongen.

Karriere 
Rjemjen deltok ved U23-EM i friidrett 2009, der hun kom på 7.-plass på 100 meter. Ukraina deltok her også i 4 x 100 meter stafett, men fullførte ikke løpet. Ved VM i friidrett 2009 deltok hun på det ukrainske stafettlaget på 4 x 100 meter, men de kom på 4.-plass i sitt innledningsheat, og nådde ikke finalen. De løp på 43,77 sekunder.

Hun ble ukrainsk mester på 200 meter i 2010, og deltok på 60 meter ved VM i friidrett innendørs 2010 i Doha, der hun nådde semifinalen. 

Ved EM i friidrett 2010 i Barcelona vant hun gull på 4 x 100 meter stafett, sammen med Olesia Povkh, Nataliya Pohrebnyak og Yelizaveta Bryzhina. Året etter fikk hun sølv på 60 meter ved EM i friidrett innendørs 2011, bak Olesia Povkh. Rjemjen satte her ny personlig rekord med tiden 7,15. Hun deltok på det ukrainske laget som kom på 3.-plass på 4 x 100 meter under VM i friidrett 2011. 

Rjemjen vant 200 meter ved EM i friidrett 2012 i Helsingfors, med tiden 23,05. Ukraina satte ny ukrainsk rekord på 4 x 100 meter under Sommer-OL 2012 i London, da de løp inn til 3.-plass på 4 x 100 meter. De løp på tiden 42,04. Hun vant 60 meter ved EM i friidrett innendørs 2013. Der satte hun ny personlig rekord i semifinalen, på 7,10 sekunder, en tid hun tangerte i finalen. Bulgarske Tezdzhan Naimova vant løpet, men testet positivt på steroiden drostanolon under mesterskapet, og ble fratatt medaljen. Hun deltok ved Universiaden 2013, der Ukraina vant 4 x 100 meter stafett. 

Hun er for tiden utestengt for to år, for bruk av methandrostenolon. Utestengelsen varer fra 10. januar 2014 til 2. mars 2016.

Referanser

Eksterne lenker 
 
 Profil på European Athletics

Ukrainske sprintere
Olympiske bronsemedaljevinnere for Ukraina
VM-bronsemedaljevinnere i friidrett for Ukraina
Europamestere i friidrett for Ukraina
Deltakere for Ukraina under Sommer-OL 2012
Friidrettsutøvere under Sommer-OL 2012
Medaljevinnere under Sommer-OL 2012
Deltakere for Ukraina under Sommer-OL 2016
Friidrettsutøvere under Sommer-OL 2016
Deltakere for Ukraina under EM i friidrett 2010
Deltakere for Ukraina under EM i friidrett 2012
Deltakere for Ukraina under EM i friidrett 2016
Dopingsaker
Jørgen A. Hansen

Jørgen Andreas Hansen (født 18. september 1986) i Bærum er en norsk styrkeløfter. 

Han løfter for Oslo Styrkeløfterklubb og har blant annet vært ansatt som Generalsekretær i Norges Styrkeløftforbund.

Referanser 

Norske styrkeløftere
Personer fra Bærum kommune
Fødsler i 1986
Sognesjøen hydrografiske stasjon

Sognesjøen hydrografiske stasjon eller formelt Fast hydrografisk stasjon Sognesjøen, også kjent som Sognesjøen havforskningsstasjon er en av Havforskningsinstituttets åtte faste, nasjonale målestasjoner for kystnære observasjoner. Den ligger nord på øya Hille i Gulen kommune i Sogn og Fjordane, i Sognesjøen 20 km utenfor munningen av Sognefjorden. Den startet målinger i 1935.

Sognesjøen er her 400 meter dyp rett utenfor stasjonen, og 1 200 meter dyp halvveis over mot Store Sula i Solund. Sjøen har her  fjordvann i øvre lag, kystvann i midtre lag, og atlantisk havvann i de dypere vannlagene under 150 meters dybde. 

Ved stasjonen måles temperatur og salinitet i ulike dybdelag annenhver uke. Overflatetemperaturen er typisk ca 5°C om vinteren og 18°C om sommeren. Saltholdigheten er høyest om vinteren på grunn av lite nedbør og ferskvannsavrenning, og veksler i overflaten mellom 28 og 32 promille. I atlantiske lag under 150 meter er temperaturen konstant rundt 7-8°C og saliniteten er 35.

Målte temperaturer og saltinnhold ved 1 meter dybde og 150 meter de siste årene fordeler seg slik:

Referanser

Eksterne lenker
 Fast hydrografisk stasjon Sognesjøen - Havforskningsinstituttet.

Havforskningsinstituttet
Sognesjøen
Gulen
Eugen Gerstenmaier

Eugen Karl Albrecht Gerstenmaier (født 25. august 1906 i Kirchheim unter Teck, død 13. mars 1986 i Oberwinter ved Remagen) var en  tysk evangelisk-luthersk teolog, og opposisjonell mot det nasjonalsosialistiske styret i det tredje rike, og senere politiker for Christlich Demokratische Union (CDU). I årene 1954 til 1969 var han forbundsdagspresident i det daværende Vest-Tyskland.

Bakgrunn 
Etter realskolen og et år som handelsmann, tok Gerstenmaier Abitur og studerte fra 1930 filosofi, tysk og litteratur, og deretter luthersk teologi ved Eberhard-Karls-Universität Tübingen og senere ved Universität Rostock og i Zürich. I 1934 var en fengslet en stund på grunn av sitt medlemskap i Bekjennelseskirken. I 1935 arbeidet han for den tyske evangeliske kirkens avdeling for eksterne kontakter.

Motstandsarbeid 
I 1939 ble han innkalt til krigstjeneste, og denne skulle avtjenes i den kulturpolitiske avdelingen i Utenriksdepartementet. Her ble han kjent Hans Bernd von Haeften og Adam von Trott zu Solz, og gjennom ble han av Helmuth James von Moltke i 1942 tatt med i den opposisjonsgruppen som senere skulle få benevnelsen Kreisau-kretsen. Da 20. juli-attentatet ble gjennomført, satt han klar på den plassen han var tiltenkt i Bendlerblock i Berlin for å støtte kuppmakerne. Sammen med mange andre, ble han arrestert etter at kuppet slo feil. Han ble framstilt i  Volksgerichtshof 11. januar 1945, sammen med blant andre Helmuth James von Moltke og Alfred Delp, og dømt til syv års tukthus i Bayreuth. Han ble imidlertid løslatt etter få måneder av de fremrykkende amerikanske soldatene på slutten av andre verdenskrig.

Vesttysk politiker 
Umiddelbart etter krigen var han leder av den evangeliske kirkens hjelpeorganisasjon (Evangelisches Hilfswerk) og satt i denne stillingen fram til 1951. Allerede i 1949 ble han valgt inn i den tyske forbundsdagen, og satt her fram til 1969. Fra 1954 var han forbundsdagens president, et verv han hadde fram til han gikk ut av forbundsdagen i 1969 etter at han be kritisert for å ha mottatt økonomiske godtgjørelser han formelt hadde krav på. Han gikk da ut av politikken. 

I 1981 utga han sine memoarer, og han døde fem år senere.

Referanser

Eksterne lenker 
 
 
 

Personer fra Landkreis Esslingen
CDU-politikere
Tyske lutherske teologer
Medlemmer av Forbundsdagen
Geistlige opposisjonelle under det tredje rike
Personer med bånd til Kreisau-kretsen
Tyskere fra andre verdenskrig
Tyskere dømt for forbrytelser mot det tyske nazi-regimet
Deltakere i 20. juli-attentatet
Jan Høiland (album fra 1977)

Jan Høiland er et musikkalbum med Jan Høiland, utgitt i 1977.

Sporliste

 «Tiotusen röda rosor»
 «See You On Sunday»
 «Lyckan»
 «No Matter»
 «Det är svårt att fatta varfor»
 «Ensamhet»
 «Aria»
 «Ray of Sunshine»
 «Mississippi jag är på väg»
 «Små små tårar»
 «Han e' go, han e' gla'»
 «Gamla kära tuff tuff tåget»

Musikkalbum fra 1977
Jan Høiland-album
Danone

Danone er et fransk selskap som er verdens største produsent av ferske meierivarer. Groupe Danone omsatte i 2009 for 121,4 milliarder kroner. Selskapet, som ble stiftet i 1919, etablerte seg på det norske markedet med yogurtmerket Activa i 2007. Også produktet Danonino markedsføres i Norge, og i løpet av tre år har selskapet tatt 7,5 % av markedet for slike produkter, noe som har ført til at de har opprettet eget markedskontor i Norge. Selskapet produserer også flaskevann av merket Evian og er børsnotert flere steder i verden, blant annet i Paris, hvor selskapets hovedkontor ligger.

Selskapet lager melkeproduktene som selges i Norge av melk fra EU. Denne melken er billigere enn norsk melk og produktene kan derfor konkurrere med norske melkeprodukter, selv om disse er beskyttet av toll.

Kilder
Sverre Stenseng og Marita E. Valvik: Fransk rival for Tine. Artikkel i Aftenposten 12. oktober 2010 side 30

Eksterne lenker
 

Franske industriselskaper
Landbruksselskaper
Selskaper etablert i 1919
1919 i Frankrike
Utvær fyr

Utvær fyr, også kalt Utvær fyrstasjon, er et tredje ordens kystfyr vest for fiskeværet Utvær i Sognesjøen, beliggende i Solund kommune i Vestland – og regnes som Norges vestligste punkt. Fyret ligger i øygruppa Utvær, som er fredet som Utvær naturreservat. Fyret har rødt tårn med lyskilde 45 meter over havet. Det lyser med karakteristikk FI W (hvite blink) 30s og har en lysstyrke på 2 228 000 hefnerlys og lysvidde på 19 nautiske mil. Anlegget har racon.

Fyret ble installert i 1900, og er et av hovedfyrene langs kysten av Vestlandet. Det ble sist endret i 1952 og har vært radiofyr fra 1954. Under andre verdenskrig ble fyret i 1945 sterkt skadet ved flyangrep, og det 31 meter høye støpejernstårnet fikk nytt lyktehus i 1948. Et lite bitårn står på en cisterne ved siden av hovedfyret.

Fyret ble avbemannet i 2004. Det er Staten ved Kystverket som eier Utvær fyrstasjon, men etter avbemanningen leies anlegget av Solund kommune. Fremdeles utgjør fyrstasjonen en sterkt element i området. Den har maskinhus, boliger og uthus i tillegg til naust og landing. Området rundt tårnet er vernet som naturreservat.

Norges vestligste punkt
Utvær ligger på 4°30'33.6"Ø, grunnlinjepunkt NM64 Steinsøyna NV på 4°29'59.37" og NM63 Holmebåen på 4°29'57.02". Derved ligger disse hhv. 512 m og 547 m lenger vest enn Utvær.

Se også 
 Sognesjøen

Eksterne lenker 
 
  Norsk Fyrliste 2008 – Kystverket, side 231-240.
  Om Utvær fyrstasjon hos fyr.no - Norsk fyrhistorisk forening
 

Fyr i Vestland
Kulturminner i Solund
Sognesjøen
Byggverk fullført i 1900
Samferdsel i Solund
Sogn og Fjordanes samferdselshistorie
Fredete byggverk i Vestland
Artikler i sjøfart-prosjektet
Lars Myhre

Lars Myhre er navnet til flere personer:

 Lars Anders Myhre, fagforeningsleder og lokalpolitiker
 Lars Elton Myhre, tidligere alpinist
 Lars Martin Myhre, musiker
 Lars Myhre (friidrett), tidligere høydehopper
 Lars Myhre Harto, basketballspiller